El Casal Jove rep Sebastián Álvaro, director de ‘Al filo de lo imposible’
13 de maig 2019

Este dissabte 18 de maig a les 19 h el Casal Jove rep Sebastián Álvaro, el director del mític _Al filo de lo imposible_, un programa premiat en els festivals de cinema i televisió més importants del món. Álvaro és un referent inqüestionable en el món de la muntanya i l'audiovisual, i este dissabte ve acompanyat del seu fill Javier Álvaro, director, per a presentar els seus dos treballs.

  

La muntanya té un espai important dins de la programació de la regidoria de Joventut. Fa uns anys dins del festival PUNTO.DOC es va obrir una pestanya especial PURA VIDA per a parlar de treballs audiovisuals, però també per a una cosa molt més important, facilitar una trobada amb persones que estimen la muntanya.

  

“**Si l'arrancada va ser la projecció de _Pura Vida_, eixe emotiu documental que ens narra l'èpic rescat del nostre Iñaki Ochoa de Olza, gaudim amb l'escalada de Francisco Marín _Novato_ i el seu fill, Edu Marín, en _Panaroma_, i l'any passat vam tindre en el Casal Jove a Alex Txikón presentant-nos el seu _Everest, un reto sobrehumano_ donant-nos l'oportunitat d'emocionar-nos amb la seua gesta a l'Everest hivernal i conéixer a Alex una persona molt seguida, admirada i estimada**”, ha expressat el regidor de Joventut, Guillermo Sampedro.

  

_Y si te dijeran que puedes_ és un treball molt important, no solament de muntanya sinó de inclusivitat on un grup de persones que patixen una malaltia mental accepten el repte d'escalar la difícil paret sud del Naranjo de Bulnes. És un documental amb 6 candidatures als Goya 2019, ‘millor pel·lícula’, ‘millor direcció novella’, ‘millor guió original’, ‘millor direcció fotografia’, ‘millor muntatge’ i ‘millor pel·lícula documental’.

  

D'altra banda, _Chicas en la cumbre_ és un projecte d'igualtat i integració en la zona nord del Pakistan. És la història de tres xiques jòvens alpinistes pakistaneses que accepten esta aventura en un món on la muntanya no és un món de dones. Este documental és una oportunitat de veure un treball en primícia, un projecte de justícia social i una finestra per a delectar-nos amb la fotografia dels grans paisatges del Pakistan.

  

“**Este dissabte la muntanya és abans de res la gran protagonista**”, declara el regidor.

 ![](/media/4tqczvzl/67_c_sebastian-alvaro.jpg)  

*   [](http://www.facebook.com/sharer.php?u=https://aytosagunto.es/va/actualitat/el-casal-jove-rep-sebastian-alvaro-director-de-al-filo-de-lo-imposible/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-rep-sebastian-alvaro-director-de-al-filo-de-lo-imposible/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-rep-sebastian-alvaro-director-de-al-filo-de-lo-imposible/ "Linked In")
*   [](mailto:?body=https://aytosagunto.es/va/actualitat/el-casal-jove-rep-sebastian-alvaro-director-de-al-filo-de-lo-imposible/)